钦定古今图书集成/历象汇编/庶征典/第158卷 > 《管窥辑要》 > 隋
## 钦定古今图书集成/历象汇编/庶征典/第158卷 > 《管窥辑要》 > 隋

### 文帝开皇十四年连云山鸣

按《隋书文帝本纪》不载。　按《五行志》。“开皇十四年正
月旦，廓州连云山有声如雷。是时五羌反叛，侵扰边
镇。”

开皇二十年，天有声。

按《隋书文帝本纪》：三十年四月乙亥，天有声如泻水，
自南而北。　按《五行志》：二十年无云而雷。京房易飞
侯曰：“国将易君，下人不静，小人先命，国凶，有兵甲。”后
数岁，帝崩，汉王谅举兵反，徙其党数十万家。